**TANTÁRGYI KÖVETELMÉNYEK**

|  |  |
| --- | --- |
| **Tantárgy neve** | **Tanítási gyakorlat III.** **(csoportos és egyéni gyakorlat)** |
| **Tantárgy kódja** | **BTA1238 N L** |
| **Meghirdetés féléve** | **6.** |
| **Kreditpont** | **4** |
| **Heti kontaktóraszám (elm. + gyak.)** | **0+3**  |
| **Félévi követelmény** | **gyakorlati jegy** |
| **Előfeltétel (tantárgyi kód)** | **BTA1133** |
| **Tantárgyfelelős neve és beosztása** | **Imre Rubenné dr.** **főiskolai tanár** |
| **Tantárgy oktatója és beosztása** | **Molnár Ágnes** |
| **Tantárgyfelelős intézet kódja** | **OTI** |

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése:**

* *A hallgató a tanórája előtt legalább két, másfél héttel előbb kérje el saját tanórája/tanóra része tananyagát, mint ahogy az órát tanítja, hogy legyen idő a tervezet megírására, közös megbeszélésére, a szemléltetés elkészítésére, bemutatására, korrigálására is. Az órakiadó, személyes megbeszéléshez időben kérjen e-mailban időpontot.*
* *A tervezetet személyesen hozza bemutatni,, és megbeszélni, mert az ének-zene gyakorlati jellegű tantárgy, szükség van a dalok, a ritmusgyakorlatok, az olvasógyakorlatok, a kottázás, az indítások, a hangszerjáték közös gyakorlására a szakvezetővel. Hozza magával az órán használni kívánt segédeszközöket is ( mobiltelefonos zongora alkalmazás, furulya, stb.)*
* *Az énekórák tervezete nagyon részletes legyen, a* ***kiadott mintának*** *megfelelően tartalmazza a tanulók válaszait, az esetleges rásegítő kérdéseket, pótmegoldásokat, a hibajavítások lépéseit, a kezdőhangokat Abc-s névvel, szolmizálva és furulyafogással, az indítások módját is.*
* *A hallgató a tanórák előtt legalább 15 perccel érjen be az iskolába, hogy a szemléltetését időben ki tudja készíteni.*
* ***Az órakiadás, a megbeszélések időpontját egyeztesse előre a szakvezetővel (messenger, telefon+36203845923, e-mail: molnara5@gmail.com), mert a 15 perce szünet nem elég egy énekórai feladatsor kiadására.***
* *Az egyéni énekóra lehetőség szerint férjen bele a kéthetes tanításba, de lehetőség van a korábbi, illetve a későbbi időpontokban való tanításra is a hallgató, vagy a szakvezető, kötelező elfoglaltsága, betegsége, illetve a kevés kiadható óra miatt.*
* *Ha szükséges, lehetőség van az elrontott órák újra tanítására egy újabb, egyeztetett időpontban, de legkésőbb 2023. május közepéig.*
* *Minden hallgatónak kötelező legalább egy énekórát hospitálnia a tanítása előtt, ha a járványhelyzet ezt megengedi, de minden lényeges tananyagot, segítséget megad a korábban videóra rögzített szakvezetői énekóra, illetve a szakvezető által elkészített mintatervezet, és a mellékelt segédanyag, ami a tanszéken is megtalálható, elkérhető.*
* *Minden hallgató* ***1 énekórát*** köteles megtartani a félév során.

**A félévközi ellenőrzések követelményei:**

Az **ötös** tanítási jegy kritériumai:

* a hallgató tervezete apró korrigálást igényel:
* folyamatai, módszertani lépései hibátlanok, logikusan következnek egymás után,
* tervezett az esetlegesen felmerülő problémáknál rásegítő kérdéseket, pót dalfelismertetést
* a várható hibák javítását megtervezte a daltanuláshoz, olvasógyakorlatokhoz, és a ritmusgyakorlatokhoz
* fejből, minden versszakkal tudja az órán használatos dalokat és az új dalt
* tudja hibátlanul ritmizálni az órai ritmikai feladatokat
* tud egyenletesen mérőt ütni, vagy felhasználja a megfelelő tempóban a mobiltelefonos metronóm alkalmazást
* tudja hibátlanul, tisztán énekelni, vagy legalább (valamilyen (akár kihangosított mobiltelefonos szintetizátor alkalmazással hangszeren eljátszani az órai dalokat, és tud így megfelelő hangot is adni
* el tudja pontos tempóban, magasságban, ritmusban indítani az óra részeinek zenei anyagát énekelve / beszélve, a feladatnak jellegének megfelelően
* észreveszi a tanulók hibáit és azokat akarja és tudja korrigálni, zeneileg helyesen
* nem csak végighalad a tervezet lépésein, hanem a gyerekeket figyelve halad, javít, gyakoroltat, értékel
* szükség esetén el tud szakadni a tervezettől
* tudja fejből a tervezete lépéssorát sorrendben, nem nézi tanítás közben a füzetét
* tud lényegre törően, szabatosan kérdezni, rásegítő kérdéseket feltenni
* figyel a gyerekekre, megfelelően reagál válaszaikra, kérdéseikre
* dicsér inkább, nem pedig büntet
* dicsérete, ha lehet, nem „ ügyes”, hanem a helyzethez illeszkedő
* a tervezet lépésein végighalad, lényeges rész nem marad el az órából
* legalább egy versszakkal, hibátlanul megtanítja az új dalt
* új hang, vagy új ritmus, zenei fogalom, jelenség tanítása esetén tanítása logikus, érthető, a gyerekek meg tudják érteni a tanított anyagot, és tudják alapvetően használni
* magyarázatai/ ismertetései érthetőek, a tanulók szintjéhez alkalmazkodóak, és szabatosak
* kézjelezése térben is pontos, hibátlan dallamú, tempótartó, pontos ritmusú
* szemléltetése megfelelő minőségű
* a ritmusok a mérőnek megfelelően arányosak,
* olvasható nagyságúak a betűk, a kották, a betűkották,
* a képek látható nagyságúak,
* a ppt-esztétikus, logikus, nincs tárgyi tévedés benne
* csak az osztály éves tananyagának, aktuális állapotának, tudásának megfelelő ritmusokat, szolmizációs hangokat használ – lásd: kiadott anyag a mintatervezethez
* a táblán minden látszik, amikor kell, nem látszik, amikor nem kell
* a felhasznált zene/videó nem könnyűzene, nem rajzfilmzene, hanem lehetőség szerint népzene, vagy komolyzene

A **négyes** tanítási jegy kritériumai:

* tervezetének pontosításában segítségre volt szüksége
* szemléltetésében apróbb hibák vannak
* az órán használt régi dalokban 1-2 apróbb hibát vét
* 1-2 kérdése nem szabatos
* 1-2 esetben nem sikerül megoldania az órán kialakuló nehézségeket
* 1-2 alkalommal nem figyel megfelelően a gyerekekre, nem reagál jól kérdéseikre, válaszaikra
* a tanítandó dalt hibátlanul, fejből el tudja minden versszakkal, tisztán énekelni, vagy valamilyen hangszeren képes hibátlanul eljátszani éneklés helyett
* 1-2 esetben nem tudja a tanulók zenei hibáit korrigálni
* táblaképében 1-2 hiba van, nem minden az ötös szintnek megfelelő minőségű
* 1-2 alkalommal nem találja el a dalok, gyakorlatok kezdőhangját
* dicséretében, értékelésében 1-2 esetben formális
* a tanított dalt legalább egy versszakkal megtanítja hibátlanul
* kézjelezésében 1-2 hiba van

A **hármas** tanítási jegy kritériumai:

* tervezetének pontosításában elég sok segítségre volt szüksége
* szemléltetésében hibák vannak
* az órán használt régi dalokban 3-5 apróbb hibát vét
* 3-6 kérdése nem szabatos
* 3-6 esetben nem sikerül megoldania az órán kialakuló nehézségeket
* 3-6 alkalommal nem figyel megfelelően a gyerekekre, nem reagál jól kérdéseikre, válaszaikra
* a tanítandó dalt hibátlanul, tudja minden versszakkal, tisztán énekelni, de nem fejből, vagy valamilyen hangszeren képes hibátlanul eljátszani
* 3-6 esetben nem tudja a tanulók zenei hibáit korrigálni
* táblaképében 3-5 hiba van, nem minden az ötös szintnek megfelelő minőségű
* 3-5 alkalommal nem találja el a dalok, gyakorlatok kezdőhangját
* dicséretében, értékelésében 3-6 esetben formális
* a tanítandó dalt legalább egy versszakkal hibátlanul megtanítja segítséggel
* 5-6 alkalommal nem pontos a mérőütése, az indítása, a hangok eltalálása, a ritmusok pontosságának betartása, a kézjelek használata
* kézjelezése 3-6 alkalommal pontatlan
* hibákat vét a kottázásban, a ritmusokban, a mérőben, a kezdésekben, a hangmagasságokban
* 3-5 alkalommal kénytelen a tervezetét nézni órán

A **kettes** tanítási jegy elérésének kritériumai:

* tervezete nem logikus
* nem képes az önálló tervezésre
* nincs összefüggés tervezetében az óra részei között
* hibásak az órafázisok megtervezésének és levezetésének folyamatai
* sok segítségre szorul az óra vezetésében, az irányításban, a kezdésekben, a tempókban, a problémahelyzetek megoldásában, a hibák javításában
* táblaképe, szemléltetése hibás, nem esztétikus
* tankönyvből tudja csak elénekelni a tanítandó dalt, vagy éneklés helyett csak onnan tudja valamilyen hangszeren eljátszani
* nem találja meg csak néha az órai zenélés megfelelő tempóit, magasságait
* legalább egy versszakkal hibátlanul meg tudja tanítani a dalt (A hibásan előadott dalt soha többé, senki nem tudja korrigálni!!!)

Az **egyes** tanítási jegy kritériumai:

* nincs a hallgatónak elfogadott tervezete
* nem tudja a megtanítandó dalt elénekelni, vagy eljátszani valamilyen hangszeren, éneklés helyett
* nem tudja az órán használt dalokat, ütemmutatókat, ritmusokat, olvasógyakorlatokat, ritmusgyakorlatokat elméletben és gyakorlatban sem
* nem tud egyenletesen mérőt ütni, és mobiltelefonos metronóm alkalmazással dem tudja segíteni a saját munkáját
* nem tudja elindítani a tanulókat
* rengeteg hiba van a táblaképében, szemléltetésében, sok a tárgyi tévedése
* nem tud kérdezni, közölni, a feladatokat pontosan kiadni
* nem tudja megtanítani a dalt legalább egy versszakkal hibátlanul
* kottázásában sok hiba van
* nem tud kézjelezni pontosan

Ebben a félévben minden hallgatónak 1 tervezetet kell elkészíteni.

**Az érdemjegy kialakításának módja:**

A hallgató féléve abban az esetben érvényes, ha az egyéni tanítás során minden feladatát legalább kettes szintre teljesítette. Ha tervezete, tanítása fejlődött, sikeres.

Nyíregyháza, 2023. február 20.

 *Molnár Ágnes*